REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/462-21

3. novembar 2021. godine

B e o g r a d

ZAPISNIK

49. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

 ODRŽANE 3.NOVEMBRA 2021. GODINE

Sednica je počela u 16,55 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Olivera Pešić, Bratimir Vasiljević, Ana Čarapić, Vladimir Marinković i Milorad Mijatović.

Sednici su prisustvovali zamenici članova Odbora: Adrijana Pupovac (zamenik Duška Tarbuka), Ana Beloica (zamenik Sonje Vlahović), Svetlana Milijić (zamenik Bobana Birmančevića) i Uglješa Marković (zamenik Dušana Bajatovića). Zoran Tomić

 Sednici nisu prisustvovali članovi Odbora: Veroljub Arsić, Nikola Jolović, Goran Kovačević, Ljiljana Kuzmanović Vujaković, Zoltan Pek i Vojislav Vujić, niti njihovi zamenici.

Sednici je prisustvovao i narodni poslanik Zoran Tomić.

Na predlog predsednika Odbora, Odbor je jednoglasno (11 glasova „za“) utvrdio sledeći:

Dnevni red:

 1. Odlučivanje o upućivanju predloga da se Predlog odluke o izboru predsednika i članova Komisije za hartije od vrednosti (broj 02-1939/21 od 3. novembra 2021. godine), u skladu sa članom 167. Poslovnika Narodne skupštine, razmatra po hitnom postupku.

**PRVA TAČKA DNEVNOG REDA: Odlučivanje o upućivanju predloga da se Predlog odluke o izboru predsednika i članova Komisije za hartije od vrednosti (broj 02-1939/21 od 3. novembra 2021. godine), u skladu sa članom 167. Poslovnika Narodne skupštine, razmatra po hitnom postupku.**

Dr Aleksandra Tomić je podsetila da predsedniku i članovima Komisije za hartije od vrednosti mandat ističe 23. novembra 2021. godine. Potrebno je uputiti predlog da se Predlog odluke o izboru predsednika i članova Komisije za hartije od vrednosti razmatra po hitnom postupku, na narednoj sednici Narodne skupštine, kako bi Narodna skupština u zakonskom roku donela odluku o imenovanju i time obezbedila uslove za nesmetan rad Komisije.

Odbor za finansije, republikčki budžet i kontrolu trošenja javnih sredstava, na 47. sednici održanoj 2. novembra 2021. godine, utvrdio je Predlog odluke o izboru predsednika i članova Komisije za hartije od vrednosti (broj 02-1939/21 od 3. novembra 2021. godine), koji je uputio Narodnoj skupštini na razmatranje i odlučivanje.

Odbor za finansije, republički budžet i kontrolu trošenja javnih sredstava, na 49. sednici održanoj 3. novembra 2021. godine, je jednoglasno (11 glasova „za“) odlučio je da predloži Narodnoj skupštini da Predlog odluke o izboru predsednika i članova Komisije za hartije od vrednosti (broj 02-1939/21 od 3. novembra 2021. godine) razmatra po hitnom postupku, u skladu sa članom 167. Poslovnika Narodne skupštine, kako bi Narodna skupština u zakonskom roku donela odluku o imenovanju predsednika i članova Komisije, čime bi se stvorili uslovi za nesmetan rad Komisije.

Sednica je završena u 17,00 časova.

Sednica je tonski snimana

SEKRETAR ODBORA PREDSEDNIK

 Tijana Ignjatović dr Aleksandra Tomić